
DE  CONSULTATIONUM  CLINICARUM 
UTILITATE  ET  RATIONE. 


Studii  medici  curriculo  rite  absoluto,  ex  legibus 
aeademicis  nunc  meum  est  munus  dissertationem 
de  re  aliqua  in  lucem  proferre  , ut  inde  satis 
innotescant  progressus  in  eodem  facti  , et  Pro- 
fessorum calculo  dignus  sim  judicatus,  qui  lau- 
ream expetitam  demum  adipiscar.  Jampridem 
animum  ad  hocce  adhibenti  , difficilis  mihi  vi- 
debatur delectus  thematis,  cui  pertractando  vi- 
res essent  pares  , et  unde  simul  quid  utilitatis 
aut  scientiae  salutari , aut  ejusdem  peritis  , aut 
languenti  humano  generi  succederet.  Post  mul- 
ta in  memoriam  redacta  statui  de  consultationum 
clinicarum  utilitate  et  ratione  disserere.  Spe  te- 
neor, fore  ut  delectus  istiusmodi  placeat,  et 
ideo  melius,  quam  potero,  thema  in  dictum  sco- 
pum enodare  statim  aggredior. 

Secundum  Nacquart , vocabulum  consultatio 
in  re  medica  tres  comprehendit  praxeos  medicae 
actus  inter  se  satis  diversos  , ut  peculiari  de- 
finitione singuli  indicentur,  et  seorsim  de  iisdem 
sermo  habendus  sit.  Reapse  consultatio  vocatur: 
i.  consilium  quod  medici  aegris  praebent  indi- 
gentibus , qui  hoc  scopo  se  ipsis  offerunt  } 2. 
interventus  duorum  vel  plurium  medendum  ad 
eundem  aegroti  lectum } 3,  deliberatio  scripta 
medicorum  circa  historiam  morbi  a medente 
ordinario  exaratam.  Colligitur  ex  titulo  disser- 
tationis mihi  animo  consilium  esse  secundam 
harum  distinctionum  tractare,  idest  colloquium, 
quod  duo  vel  medentes  plures  ad  lectum  ipsum 
aegrotantis  habent , et  ideo  vocabulis  consulta- 
tione clinica  jure  significandum. 

Consultationes  clinicae  generatim  locum  ha- 
bent frequenter  in  praxi  salutari  privata  ubi 
familiae  aegrotantium  , vel  aegroti  ipsi , vel  eo- 
rum sanguine  conjuncti  , vel  alii,  commodis  ac 
facultatibus  gaudent  ut  relativam  queant  solvere 
mercedem  alteri  hyppocraticae  artis  perito,  cu- 
jus consilio  in  angustiis  opus  sit,  et  hocce  ad- 
dere cupiant  operae  medentis  ordinarii,  vel  hic 
ipse  opportunitatem  consilii  istiusmodi  deside- 
ret. Communis  adeo  in  dictis  circumstantiis  ta- 


lis  est  usus,  ut  commendatior  habeatur,  ferme 
non  oporteat,  si  tamen  excipias  rationem , tem- 
pus et  momenta  alia  , quae  certe  ullis  indigent 
observationibus.  Sed  usus  idem  , ex  vero  laude 
dignissimus  9 non  extenditur  aeque  ad  aegrotos 
in  Xenodochiis  et  Brepbotrophiis , ac  aliis  pu- 
blicis hospitiis  degentes,  neque  ad  pauperes  ur- 
bium , rurum  , pagorum  , curis  medentium  sti- 
pendio conductorum  fretos.  Ad  spartam  hanc 
Politiae  Medicae  certe  deberent  Praefecti  ur- 
bium, Moderatores  communium  ac  institutorum 
publicae  nec  non  privatae  beneficientiae  ani- 
mum adbibere,  et  prudenter  consulere,  ne  ae- 
groti quidem  miseriis  obruti  vel  diutius  morbo 
vexentur,  vel  terminationes  haud  prosperas  at- 
tingant, vel  etiam  moriantur  ob  defectum  con- 
silii , quod  posset  in  casibus  dubiis  aut  periculo 
plenis  medens  alter  ordinario  praestare.  Usus 
consultationum  clinicarum  utiliter  introducendus 
foret  aegrotantibus , qui  in  Xenodochiis  ac  pu- 
blicis aliis  ejusdem  naturae  institutis  decum- 
bunt; illis  qui  in  scholis  clinicis  ad  institutio- 
nem juventutis  studiosae  recipiuntur , et  illis 
quoque  qui  domi  curantur  a medentibus  stipen- 
dio aliquo  conductis.  Exinde  magnum  in  lan- 
guentem humanitatem  redundaret  emolumen- 

tum  : aegroti  piares  sanitati  ita  restituerentur 
breviori  tempore,  quam  medentibus  tantum  or- 
dinariis freti  : alii  posthuma  plus  minus  ve  in- 
commoda aut  etiam  periculosa  vitarent:  ulli 
demum  propriam  servarent  vitam,  de  qua  aliter 
decederent.  Exempla  sat  numerosa  aegrotantium 
privatorum  solum  per  clinicas  consultationes  e 
mortis  faucibus  abreptorum  hanc  veritatem 
confirmant. 

In  Xenodochiis  consultationes  clinicae  opus 
essent  quotiescumque  ageretur  de  morbis  quoad 
fbrmam  non  sat  manifestis,  ast  potius  gravibus } 
de  morbis  extra  morem  diutinis  , rationali  aut 
empiricae  quoque  methodo  , etsi  ex  praeceptis 
artis  salutaris  administratae,  refractariis,  quin 
ratio  eorum  pertinaciae  eluceat  5 de  morbis  , 
quorum  cursum  extraordinariae  comitentur  gra- 
ves anomaliae  , difficiles  ad  explicandum  , et 
communioribus  auxiliis  pervicaces  • in  casu  ve- 
neficii, aut  ejusdem  suspicionis ^ quando  aegroti 
inopinate  adducuntur  in  discrimen  vitae  , quin 
causa  detrimenti  innotescat.  Quod  vero  ad  Spar- 
tam chirurgicam  speciatim  attinet,  nulla  ope- 
rationum magni  momenti  foret  suscipienda  nisi 
• • • 

antea  pentissimus  omnium  Instituti  chirurgo- 
rum , aut  chirurgi  alii  primarii  necessitatem 


7 

confirment  operationis  exequendae.  Casus  etiam, 
occurrunt , ubi  oporteret  ut  medici  et  chirurgi 
simul  consilium  proferrent  } et  tunc  aegroto 
iidem  advocarentur.  Gnarus  sum,  consultationes 
hujusmodi  non  omitti  in  variis  Italiae  nostrae 
Xenodochiis,  et  pariter  foris.  Xenodochium  ma- 
ximum Mediolani  inter  cetera  utilissimum  offert 
exemplum  , quod  utinam  et  alia  ubique  seque- 
rentur ! Vellem  tamen  colloquia  istiusmodi  be- 
nefica frequentius  locum  haberent  quam  mos 
est , et  ratione  ea  , qua  symbolam  ad  rem  me- 
lius conferre  possint. 

Casibus  per  normas  convenientes  statutis  , 
ubi  clinicae  consultationes  in  Xenodochiis  et 
aliis  naturae  ejusdem  locis  haud  forent  negli- 
gendae medicus  vel  chirurgus,  cujus  praestan- 
tiae aegrotus  consilio  egens  est  fretus  , deberet 
tempori  casum  Directori  pii  instituti  referre , et 
constanter  ab  ipso  petere , ut  secundum  nor- 
mas jussa  emittat  , quibus  die  et  hora  magis 
idonea  ad  lectum  in  relatu  medentis  ordinarii 
indicatum  consultatio  absolvatur  inter  individua 
quae  pro  necessitate  ac  circumstantiis  diversis 
opus  esse  videntur.  Director  hospitii  absque 
mora  largiretur  dispositiones , ex  quibus  vel  me- 
dicus , vel  chirurgus  ; vel  utrique  , vel  plures 


simul  certissime  in  dictum  scopum  conveniant 
loco  statuto  , ac  relativam  deliberationem  scri- 
ptam et  eorum  manu  signatam  ei  deinde  exhi- 
beant. Secundum  normas  hac  de  re  constitutas, 
quandam  vero  oporteret  ut  solverent  poenam 
inedentes,  qui  aut  consultationes  necessarias  non 
petunt,  aut  nimis  cunctantur  , aut  ad  ipsas  vo- 
cati non  obediunt,  aut  ratione  alia  mandatis  non 
satisfaciunt.  Refert  prudenter  abusus  omnes  prae- 
cavere , si  volumus  , institutionem  ex  vero  be- 
neficam succedere. 

Superius  proposui  , consultationes  clinicas 
quoque  necessarias  esse  penes  aegrotantes  ege- 
nos ? qui  domi  curantur  a medicis  et  chirurgis 
stipendio  aliquo  conductis.  In  urbibus  non  foret 
id  arduum  ad  obtinendum.  Eadem  ratione,  qua 
consultationes  in  publicis  hospitiis  locum  habere 
possunt , penes  aegrotantes  cives  miseriis  obru- 
tos eaedem  praescribendae.  Artis  salutaris  mini- 
stri , titulo  quocumque  ad  eorum  curas  desi- 
gnati, deberent  in  casu  morbi  gravioris,  cur- 
sus ambigui  , remediis  communibus  pertinacis  , 
anomaliis  periculosis  comitati , etc.  necessitatem 
consultationis  Directori  aut  Administratori  , a 
quo  pendent,  referre,  et  ab  ipso  simul  petere 
«t  idoneum  peritum  ad  rem  delegare  velit,  diem 


f 9 

et  horam  constituens  , qua  colloquium  succede- 
ret. Cilicium  expetiti  consilii  semper  demandan- 
dum scientiae  peritissimis  in  Xenodochio  vel 
foras  pariter  stipendio  conductis  , et  quorum 
muneribus  hoc  quoque  accenseri  oporteret , ut 
gratuito  consultationibus  hisce  operam  suam  con- 
ferant. Quod  ad  incolas  pagorum  attinet  , me- 
dici et  chirurgi  stipendio  ibidem  conducti  de- 
berent in  casibus  morborum  supra  memoratis 
necessitatem  consultationis  referre  ad  territorii 
R.  Prefecturn  ( R.  Commissario  Distrettuale  ) , 
qui  statim  R.  Medicum  et  Chirurgum  territorii 
ipsius  ( Medico- Chirurgo  Distrettuale  ) et  ipsi 
subjectum  mitteret  ad  aegrotum  consilii  egen- 
tem ? die  atque  hora  in  hunc  scopum  statuta  , 
et  prius  medenti  ordinario  communicata.  Hinc 
tamen  elucet  , ad  rem  isliusmodi  determinan- 
dam , oportere  ut  Medico-Chirurgis  ? qui  Di - 
strettuali  audiunt  ^ stipendium  tandem  consti- 
tueretur congruum  ? ut  muneri  huic  gratis  per 
totum  ipsis  territorium  assignatum  satisfacere 
possent  Sic  tam  in  urbibus  quam  foras  sanitati 
ac  vitae  pauperum  aegrotantium  melius  prospi- 
ceretur^ et  medici  atque  chirurgi  stipendio  con- 
ducti muneribus  propriis  majori  sollicitudine  ct 
multo  prudentius  satisfacerent. 

Transitum  nunc  vertam  ad  rationem  , qua 
generatim  consultationes  clinicae  sunt  perfi- 
ciendae. 

Consultationes  clinicas  desiderant  aut  petunt 
medentes  ordinarii  ipsi , vel  aegroti , vel  eorum 
amici,  vel  sanguine  iisdem  conjuncti.  Ut  autem 
vera  utilitas  exinde  redundet  in  aegrotos,  opor- 
tet , ait  Nacquart  , ut  ipsae  locum  habeant 
non  in  maximis  angustiis , seu  quando  morbus 
adeo  processit  , ut  in  nullum  rei  usum  auxilia 
omnia  adbiberentur  , uti  plerumque  contingit , 
et  generalis  reapse  est  mos  } verum  in  casibus 
omnibus  , cum  diagnosis  morbi  est  obscura  , 
difficilis  ad  statuendum  } ejusdem  cursus  abnor- 
mis , anomaliis  comitatus}  et  ambiguae  se  offe- 
runt curae  indicationes,  et  demum  quotiescum- 
que medens  ordinarius  in  aliquo  dictorum  ca- 
suum versatur.  Unicuique  patet  curantem  de- 
bere in  circumstantiis  hujusmodi  consultationem 
desiderare^  nam  ipse  melius  quibuscumque  aliis 
tunc  scit,  quod  nam  emolumentum  aegrotis  af- 
ferre potest  sincerum  ac  prudens  cum  altero 
aut  aliis  scientiae  peritis  clinicum  colloquium. 
Dantur  equidem  casus  , ubi  vel  aegroti  , vel 
alii  desiderium  consultationis  medenti  ordinario 
patefaciunt  tempori,  aut  etiam  quin  vera  ejusdem 


adsit  necessitas^  sed  plerumque  vel  circumstan- 
tias ignorant  ? in  quibus  adjumenti  foret,  vel 
tantum  eam  proponunt,  qum  morbus  tales  jam 
fecerit  progressus  , ut  non  amplius  valeant  ar- 
tis salutaris  auxilia  ipsum  emendare.  Declaratio 
igitur  necessitatis  colloquii  clinici  est  medentis 
ordinarii , non  aliorum  , munus. 

Opportunitate  consultationis  statuta,  dies  et 
hora  , qua  locum  habebit  , in  publicis  ac  pri- 
vatis hospitiis  , in  scholis  clinicis  , et  penes  ae- 
grotos pauperes  , curis  medentium  stipendio 
conductorum  fretos , constituetur  generatim  mo- 
do jam  supra  memorato.  Iu  praxi  tamen  pri- 
vata , et  in  ullis  etiam  casibus  nuper  recensis , 
m edens  aegroti  ordinarius  debet  diei  et  horae 
determinationem  accipere  a consulente,  excepto 
quod  hic  junior  esset  , et  reverentiae  caussa 
nollet  eas  determinare : ubi  consulentes  sunt 
plures  , seniori  id  conceditur,  et  constitutio  ab 
ipso  discedit. 

Congregatis  penes  aegrotum  consultatoribus, 
m edens  ordinarius  exponit  aliis  morbi  historiam. 
Indicat  imprimis  sexum  , aetatem , temperamen- 
tum, habitum  corporis,  vitae  genus,  conditio- 
nem , statum  aegrotantis  , morbos  quos  in  vita 
sua  ipse  est  passus  , eorum  curam  et  termina- 


tiones.  Dein  refert  onmia  quae  eidem  sunt  no- 
ta , et  veram  morbi  historiam  constituunt , sin- 
cerus hunc  describens  a prima  invasione  usque 
ad  statum  praesentem.  Ordinem  , quo  sympto- 
mata diversa  in  scenam  apparuerunt}  aut  dein 
vicissim  haec  illis  succedebant  , aut  semetipsa 
alternabant , accurate  declarat.  Momenta  causa- 
lia, unde  credit  morbum  originem  duxisse}  dia- 
gnosim  formae  constitutam  } prognosim  circa 
ejus  terminationem  conceptam  manifestat.  Inte- 
rim  loco  et  tempori  indicat  auxilia  chirurgica  , 
therapeutica  ac  diaetetica  , quibus  utebatur  , 
rationes  semper  subjungens  ipsorum  usus  , nec 
formas  atque  doses  quibus  eadem  administra- 
bat, consultoribus  occultat.  Pariter  sincerus  de- 
clarat , quos  methodus  curae  adhibita  effectus 
producebat  , vel  salutares  , vel  noxios  } cur  , 
quomodo  et  quali  successu  ipsam  mutabat  , at- 
que auxilia  haec  aliis  substituebat.  Consulentes, 
vel  consultatus,  relatione  absoluta,  medentem 
ordinarium  interrogant  de  iis  , quae  ex  eadem 
innotescunt  , aut  ipse  silentio  praeterivit  } aut 
sat  bene  non  significavit. 

Historia  morbi  exposita , et  animadversioni- 
bus cujuscumque  naturae  jam  factis , quae  circa 
ipsam  ad  rem  illustrandam  oportere  videbantur; 


i3 

consultores  aegrotum  accedunt  , si  ab  ipso  di- 
stabant , aut  separati  erant  $ et  ex  more  eum 
examinant,  interrogant,  et  notionem  habere  stu- 
dent rerum  omnium  ^ quas  cognoscere  debent , 
ut  jure  meritoque  ex  relatu  medentis  ordinarii, 
et  examine  status  praesentis  aegroti  ipsius  in- 
ferre possint , quae  jam  fuerit  morbi  essentia  , 
forma  generalis  ac  specialis  , character  et  indo- 
les •,  quae  fuerint  cursus  morbi  consecutiones  : 
hinc  constituunt  , quae  nam  haec  omnia  in 
praesentiarum  reapse  sint.  Examine  hocce  per- 
fecto, iterum,  si  prudens  consilium  est,  ab  ae- 
groto discedunt,  et  seorsim  vel  approbant,  quae 
circa  essentiam  ac  formam  morbi  medens  ordi- 
narius statuerat,  et  laudant  ex  integro  aut  par- 
tim  methodum  curae  hactenus  adhibitam  } vel 
de  hisce  omnibus  illam  proferunt  sententiam  , 
quae  scientiae  praeceptis  melius  congruat.  Sic 
rebus  a medente  ordinario  relatis  , et  illis  exa- 
mine aegri  cognitis  recte  perpensis , prudenter 
statuendum  de  quo  in  praesentiarum  agatur,  et 
quae  auxilia  contra  morbum  in  usum  trahenda 
sunt  , ubi  quae  medens  ordinarius  ipse  jam 
adhibet  ad  scopum  non  sufficiant  , vel  mutare 
juvet.  Pariter  in  casibus  nonnullis  refert  consti- 
tuere, quae  progrediendo  facere  oportebit  , et 


cautiones  ac  diligentias  relate  ad  usum  medica* 
minum  et  regimen  diaeteticum  necessarias. 

Junior  medicus  aut  chirurgus  deberet  pri- 
mus  omnium  suam  proferre  sententiam  et  alii 
progrediendo  ex  ordine  aetatis  minus  provectae* 
Ubi  consultores  sunt  plures , nec  omnes  eidem 
opinioni  accedunt  , tam  relate  ad  morbi  essen- 
tiam , quam  ad  medicaminum  delectum  ma- 
jor opinantium  numerus  quaestionem  persolvit: 
ubi  vota  sint  paria,  seniores  dijudicant.  In  con- 
sultationibus mixtis  , junior  chirurgus  deberet 
primus  suam  opinionem  declarare,  dein  chirurgi 
alii  , si  adsint  , ex  ordine  aetatis  pariter  suam 
dicere  ; postea  medicus  junior  loqueretur  , ac 
deinde  seniores.  Perplacet  norma  = incipiat 
junior  medicus  , concludat  senior . = Quando 
consultores  duo  duntaxat  sunt  , nec  inter  ipsos 
de  facto  convenit;  semper  tertium  audire  opor- 
teret, qui  controversiam  dirimeret.  Quandoque 
tamen  non  aetas  magis  provecta  seniores  con- 
stituit , sed  alia  huic  influunt  momenta : sic 
ordo  primatum  determinari  etiam  potest  ex  an- 
tiquiori die  consultorum  vel  acceptionis  in  Col- 
legium , Academiam  , Facultatem  Medicam  aut 
Chirurgicam , vel  occupationis  in  Universitate 
Scientiarum,  in  Xenodochio,  hospitio  altero  etc. 

Munera  enim  , quibus  consultores  funguntur  , 
ac  tituli  iisdem  collati , totidem  sunt  momenta, 
ad  quae  refert  animum  adhibere  in  senioribus 
declarandis. 

Saepius  advocari  solent  clinicis  consultatio- 
nibus medici  et  chirurgi  aetatis  provectae,  quam 
juniores.  Quaestio  hoc  loci  oriri  posset , num 
jure  id  fiat,  nec  ne.  Juniores  generatim  pro- 
gressus in  theoriis  scientiae  melius  agnoscunt  $ 
sed  carent  adhuc  tactu  practico,  qui  longo  tan* 
tum  exercitio  acquiritur.  Relate  ad  Seniores,  prae* 
terquamquod  , ait  Nacquart eorum  magna  ae- 
stimatio successibus  prosperis  numerosis  suffulta^ 
probabilius  tutatur  spem  in  ipsis  positam  ^ egent 
medici  in  consultationem  vocati  tactu  eo  magis 
exquisito  et  consuetudine  observandi  eo  magis 
solida  , quod  , cum  aegrotum  debeant  non  nisi 
temporis  momento  videre  , ipsorum  judicium 
promptius  ac  securius  sit  , equidem  oportet. 
Prorsus  quaestione  hujusmodi  tamen  neglecta  * 
solum  de  re  eadem  dicam  cum  clariss.  Van 
Swieten : longaevo  salutans  artis  usu  claris  me- 
dicis honor  concedatur  et  reverentia  ; et  illi  su- 
percilium pronant  nec  juniorum  medicorum 
consilia  spernent. 

Generatim  non  convenit  consultationes  ab- 

«solvere  circa  lectum  aegroti  vel  coram  hoc. 
Ejus  praesentia  efficere  potest  , quominus  me- 
dens  ordinarius  sinceram  referat  morbi  histo- 
riam , et  circumstantias  omnes  ad  hanc  spectan- 
tes , vel  quominus  consulentes  aperte  eum  in- 
terrogent de  iis  omnibus  , quae  ad  rectum  ju- 
dicium pronunciandum  scire  necesse  est.  Opor- 
teret  , ut  medens  ordinarius  suam  conficeret 
narrationem  non  in  cubiculo  aegroti  , sed  alio , 
aut  saltem  paullum  longe  ab  eodem  * ut  post 
absolutum  primum  colloquium  , consultores  ae- 
grum accederent  , uti  superius  dixi,  et  examine 
ejus  perfecto  , iterum  recederent  quo  prius  hi- 
storiam morbi  audibant,  ut  illic  hujus  phoeno- 
mena  discutiant,  diagnosim  illustrent,  indicatio- 
nes curae  patefaciant,  et  auxilia  idonea  in  usum 
trahenda  libere  proponant.  Discussione  hacce 
absoluta  et  conclusionibus  relativis  clare  pro- 
nunciatis  , medentes  denuo  eunt  ad  aegrotum  , 
cui  senior  brevi  exponit  rerurn  essentiam  et 
conclusiones  circa  id  quod  agere  refert.  Postea 
medens  ordinarius  praescribit  medicamina  et  au- 
xilia alia  proposita : aut  in  casibus  , ubi  neces- 
sarium sit  , conclusiones  colloquii  aliquis  con- 
sultorum , caeleris  praesentibus , scribit , et  for- 
mulam omnes  manu  propria  signanl. 


Munus  consultorum  est  accedere  ad  aegro- 
tum ? cui  advocati  sunt , hora  statuta  , ne  me- 
delis ordinarius,  aut  aliquis  eorundem  illic  diu- 
tius alios  expectet  , et  tempus  in  nullum  rei 
usum  terat.  Exacta  diligentia  in  hocce  semper 
ab  omnibus  adhibenda  3 etenim  quaevis  mora 
est  verax  legum  urbanitatis  praevaricatio.  Inter 
laudes  , quibus  Halford  celebrem  extollebat  do- 
ctorem  Baillie , haec  recensetur  = tanta  ei  erat 
morum  elegantia  , ut  is  saepe  in  magnas  sibi 
incongruentias  offenderet  ob  diligentem  obser- 
vationem conventorum  cum  infimis  etiam  artis 
salutaris  peritis  circa  temporis  momentum,  quo 
penes  aegrotum  consultationis  causa  congregari 
deberent  = Taedium  patitur  ille  consultorum  , 
qui  alterum  vel  alios  cunctantes  diu  apud  ae- 
grotum expectat:  ideo  ex  normis  civilitatis  nemo 
ipsorum  debet  aliis  afferre  taedium  quod  pati 
et  ipse  nollet,  et  aliorum  patientia  facile  abuti. 

In  consultationibus  invidiae  , inimicitiis  et 
suspicioni  nunquam  indulgendum.  Urbani,  aequi, 
oportet,  sint  et  respectum  maximum  adhibeant 
consulentes  erga  medicum  aut  chirurgum  qui 
primus  aegroti  curam  suscepit.  Speciatim  senio- 
res proponunt  equidem  necessarias  tam  eidem 
quam  aegroto  quaestiones  ; ast  quin  tamen  coi- 

legam  excipiant  a privilegio  ulteriores  inquisi- 
tiones faciendi  , ut  sibi  ipsi  satisfaciat  , vel  ad 
casum  illustrandum.  Nihilosecius  consulentes  non 
debent  ob  nimium  respectum  approbare  quod 
contra  morbum  non  faciat  , aut  silentio  prae- 
terire animadversiones  de  morbi  ejusdem  essen- 
tia et  methodo  curae  adhibitae  necessarias.  In 
morbis  diutinis  medens  ordinarius  videtur  ae- 
grorum lamentationibus  assuescere  ; vel  facile 
indulget  noxiis  praesumptionibus,  in  quas  iterum 
haud  sponte  incidit  \ vel  etiam  surrogat  in  lo- 
cum medicaminum  vere  indicatorum  auxilia  alia  ? 
quae  ipse  injuria  nimis  aestimat  , et  a recta 
medendi  semita  deflectit.  Consulentes  haec  omnia 
debent  inedenti  ordinario  patefacere  ac  medica- 
mina proponere  quae  in  praesentiarum  ducunt 
efficaciora  illis  ab  eo  hactenus  administratis.  Con- 
sultatio enim  clinica  non  tantum  eo  prospicit 
ut  fiducia  aegri  et  ejus  sanguine  conjunctorum 
in  medente  ordinario  confirmetur verum  etiam 
ut  cura  efficacior  morbo  objiciatur.  Reapse  le- 
vamen , quo  aeger  saepe  gaudet  diebus  conse- 
quentibus , non  debetur  prorsus  et  tantum  mo- 
rali impressioni  , quam  in  ipsum  plurium  me- 
dendum simul  conventorum  edidit  praesentia. 

In  casibus  dubiis  aut  periculosis  medens  or- 

dinarius  , qui  consultationi  adversatur  , ex  sen- 
tentia doctoris  Rjan  superbus  est  aut  inhuma- 
nus , et  forsan  utroque  modo  reprehensione  di- 
gnus. Jure  aegrotus  gaudet  advocandi  sibi  quot 
artis  salutaris  peritos  optat.  Generatim  consul- 
tationes libenter  evitantur  in  parvis  urbibus 
atque  in  pagis  , ubi  medentes  quavis  ratione 
contendunt  ad  aestimationem  , ad  sortem  me- 
liorem et  ad  quotidianum  alimentum  sibi  com- 
parandum ^ ac  quorum  emulationes  , controver- 
siae et  disputationes  in  manifestas  contumelias 
et  implacabiles  inimicitias  saepius  terminantur. 
Exinde  nullum  deberet  nocumentum  certe  in 
aegrotum  redundare.  Mirum  est  , inter  salutaris 
artis  peritos  dissidentias  ac  lites  hujusmodi  lo- 
cum frequentius  habere  , quam  inter  individua 
conditionis  alterius  cujuscumque.  U tinam  tan- 
dem et  aegrotantibus  et  decori  Scientiae  omnium 
nobilissimae  cessarent! 

Refert,  ne  consultationes  clinicae  locum  in- 
ter numerosos  habeant  medentes:  quoniam  tunc 
dissidium  de  theoriis  et  differentia  scholarum 
majorem  suum  edunt  influxum,  et  quisque  con- 
sultorum propriam  obstinatius  tuetur  opinionem. 
Utilitas  omnis  , quae  ex  consultatione  in  aegro- 
tum redundare  potest  , sane  ex  colloquio  duo- 

rum,  trium  vel  quatuor  ad  summum,  aeque  ae 
ex  interventu  decem  aut  duodecim  ipsorum  ob- 
tinetur. Rjan  merito  arbitratur  , magnum  con- 
sultorum numerum  parti m dicto  emolumento 
obstare  , et  multum  damni  certissimi  aegroto 
afferre.  Is  experientia  innixus  declarat,  se  nun- 
quam observasse  emolumento  aegris  numerosas 
esse  consultationes.  Hae  reapse  nihil  aliud  sunt 
nisi  quaedam  socialis  contentio , in  qua  vera 
aegrotantium  utilitas  , quae  unicum  esse  debe- 
ret finem  , ad  quem  animadvertendum  foret  , 
quasi  oblivione  conteritur.  Temporibus  antiquis 
odium  medicum  erat  adeo  vehemens  , ut  dispu- 
tantes quandoque  arma  sumerent  : in  praesens 
periculum  non  adest  , theoricos  hodiernos  ca- 
stra ponere  ut  proprias  tueantur  opiniones;  sed 
tamen  bellum  gerunt  sesquipedalibus  verbis  , 
si  non  armis,  nec  minori  livore,  quam  ipsorum 
majores. 

Ad  consultationes  clinicas  pertinet  etiam 
cura  aegroti  a pluribus  medicis  aut  chirurgis 
simul  directa.  Hic  esset  locus  quaestionis  diri- 
mendae, num  vere  praestantia  plurium  meden- 
tium  aegroto  emolumentum  afferat.  Id  sorte 
principibus  datur,  inquit  J\ac(/uart ; ast  proba- 
biliter, relate  ad  rem  hujusmodi,  nemo  invidia 

eos  prosequeretur.  Nam,  procedit  ipse,  quili  in 
medium  proferamus  exemplum  Vespasiani  qui 
morieus  dicebat  = multitudo  medicorum  obruit 
me  — manifestum  est , ut  verbis  utar  doctoris 
JDoublet , tribuendo  duodecim  consultoribus  in- 
genium maximum  ac  qualitates  omnes  necessa- 
rias , ut  quisque  ipsorum  summa  valeat  capa- 
citate, fieri  non  posse,  ut  concordi  animo  ipsi 
studeant  eidem  mederi  aegroto  , qui  nequit  re- 
cte curari  nisi  unica  ac  simplici  methodo  , in 
silentio  delecta,  duce  observatione,  tempori  mo- 
dificata et  absque  mora  atque  obstaculis  adbi- 
bita. Ubi  numerosi  ad  eundem  lectum  medentes 
conveniant,  semper  dissident  relate  ad  selectum 
auxiliorum  quae  in  usum  trahenda  sunt:  quod 
hi  malunt  facere,  illi  condemnant,  et  versa  vi- 
ce : interim  saepissime  , dum  auxiliis  efficacibus 
maxime  est  opus,  nihil  fit,  et  morbus  ideo  in- 
gravescit , aut  aeger  etiam  moritur.  Nemo  , ex 
sua  sententia  , tam  pessime  curatur  quam  ille 
curis  plurium  medentium  fretus. 

Casus  in  praxi  occurrunt  , ubi  praeter  con- 
sultationem specialem  desideratur  etiam  opus 
consulentis  illi  ordinarii  medici  aut  chirurgi  ad- 
sociare  , quando  hujus  praestantia  haud  inter- 
rupta minus  aegroto  satifaciat  , vel  in  suspicio- 

nem  etiam  non  congruae  curae  eum  conjiciat. 
Artis  peritus  , cujus  tunc  consilium  requiritur  , 
bis  vel  ter  posset  aegrotum  invisere  : ast  pru- 
denter abstinet  in  posterum  a quovis  interventu 
non  expetito  et  haud  necessario.  Proponat  quae 
deinde  ac  progrediendo  facienda  sunt,  nec  mor- 
dacibus censuris  reprehendat  quae  jam  antea 
medens  ordinarius  excogitabat  vel  egit  } imrno 
haec  quoque  in  speciem  approbet  , quamvis 
reapse  non  ex  scientiae  praeceptis  acta  : post 
enim  factum,  uti  dicunt,  nullum  consilium}  ast 
quoque  non  haereat  sincerus  ac  libere  suam 
proferre  sententiam  de  statu  praesenti  , et  cu- 
ram illam  proponere  quam  existimat  nunc  me- 
lius congruere  nec  non  in  posterum  , quin  de 
hocce  ne  hilo  quidem  a veraci  suo  consilio  de- 
flectat. Aestimationem  , quam  de  ipso  aegrotus 
et  ejus  sanguine  conjuncti  habent,  potius  adau- 
geat, quam  imminuat}  sed  eodem  tempore  pro- 
spiciat  omnibus , quae  aegroto  ipsi  emolumento 
esse  possunt. 

Pariter  haud  raro  contingit , ut  medens  ali- 
quis properanter  advocetur,  vel  anxietate  fami- 
liae, vel  amicorum  sollicitudine,  ad  invisendum 
aegrotum  , jam  regulariter  praestantiae  fretum 
medentis  alterius,  qui  de  hocce  nihil  quicquam 

noverat , et  ideo  visitationi  non  adest.  In  ca- 
sibus istiusmodi  methodus  curae  nequaquam 
mutanda  foret  eatenus  consultatio  regularis  cum 
medente  ad  curam  ipsam  jam  constituto  ex  more 
locum  non  habeat } excepto  quod  tarditas  ni- 
mia occursum  praepediat  consultorum,  vel  sym- 
ptomata morbi  adeo  sint  gravia  , ut  dilatio  au- 
xilii perferri  nequeat , quin  aegrotus  in  vitae 
discrimen  adducatur.  Sub  circumstantiis  hisce 
medens  cousultatus  operam  suam  praestat  , de- 
bito respectu  erga  medentem  ordinarium  adhi- 
bito , et  illa  tamen  conditione  , ut  consultatio 
cum  liocce  locum  habeat  citius  quam  fieri  pos- 
sit, vel  saltem  scripto  eum  instruat  de  iis  omni- 
bus , quae  agere  existimavit  , rationem  subjun- 
gens etiam , qua  ita  nec  aliter  fecerit. 

Haec  sunt  quae  de  consultationum  clinica- 
rum utilitate  et  ratione  dicere  animo  consilium 
erat.  Num  proposito  recte  satisfecerim  , lectoris 
judicium  sit , quem  humaniter  virium  debilitati 
ignoscat , praecor. 


FINIS. 


theses  defendendae. 

Nequaquam  hactenus  constat  ^ venena  per  sciti- 
guinis  circuitum  ferri  ad  organon,  in  quod 
eadem  agunt  * nec  talem  translationem  ad 
ipsorum  actionem  esse  necessariam . 

II. 

Naud  denegandum  $ neonatos  quoque  aspl y xiae 
obnoxios  esse . 

III. 

Foetus  necessariam  sibi  haematosim  parat. 

IV 

Effectus  venenosi  acetatis  et  sub-acetatis  plumbi 
sane  oriuntur  ex  horum  salium  in  carbo - 
natem  mutatione. 

V. 

Studium  anatomes  maximi  ponderis  est  et  mo- 
menti ad  progressus  in  scientia  medica  fa- 
ciendos. 

VI. 

Symptomata  9 quorum  complexus  angina  pecto- 
ris audit , certe  originem  ducunt  ab  irritati- 
va vel  etiam  phlogistica  partis  cujus dam  me- 
dullae spinalis  et  respondentium  gangliorum 
nervi  magni  sympathici  conditione. 


